
	Credaf fy mod wedi datblygu fy sgiliau cyfeirnodi gan brawf darllen fy ngwaith a defnyddio’r llawlyfr Cyfeirnodi fel cefnogaeth.

	Parhau i fireinio'r sgil o ddadansoddi yn ddyfnach wrth drafod ffynonellau er mwyn datblygu sgiliau critigol. Byddai darllen mwy o erthyglau academaidd yn help gyda hyn.
	Edrychaf ar ffynonellau Llywodraeth Cymru ac Estyn er mwyn datblygu fy sgil o ddadansoddi. Credaf fod dal angen i mi barhau gwella a datblygu hyn. 
	‘gymuned ehangach (Llywodraeth Cymru, 2016). Yn ogystal, blaenoriaethau cenedlaethol Llywodraeth Cymru (2014)’

	Cynnwys dy ddatganiad Cydnabyddiaeth AI (Deallusrwydd Artiffisial) ar gychwyn yr aseiniad.

Cydnabyddiaeth AI (Deallusrwydd Artiffisial)
Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Teitl: Gwerthusiad beirniadol o ddatblygiad targed strategol mewn Cynllun Datblygu Ysgol: Camau Gweithredu, Effaith ac Adfyfyrdodau ar sail Tystiolaeth
Bwriedir gwerthuso’n feirniadol y datblygiad o’r targed strategol mewn cynllun datblygu fy ysgol lleoliad gan amlinellu’r camau gweithredu, yr effaith ac adfyfyrdodau. Yn ystod fy lleoliad, cefais y cyfle i edrych ar y cynllun datblygu ysgol (CDY) (YGGAbercynon, d.d) a chynllunio fy ngwersi mewn cysylltiad ag un targed a ddewiswyd yn y CDY. Pwrpas CDY yw cynllun strategol yr ysgol ar gyfer gwelliant gan nodi'r camau y bydd ysgol yn eu cymryd i wella canlyniadau dysgwyr (Llywodraeth Cymru, 2014). Mae fy ysgol lleoliad wedi’i leoli yn Gyngor Bwrdeistref Sirol Rhondda Cynon Taf, ardal ddifreintiedig yn Ne Cymru (Llywodraeth Cymru, 2019) ac mae'n cynnwys 273 o ddisgyblion gyda 7.0% ohonynt yn siarad Cymraeg gartref (Estyn, 2023). Cyfeirir at yr ysgol fel ysgol lleoliad er mwyn cadw anhysbysrwydd yr ysgol, staff a disgyblion gan ddilyn canllawiau BERA (2024). Un o’r blaenoriaethau gwella yn y CDY ysgol lleoliad ydy Mathemateg a Rhifedd gyda ffocws ar rymuso pob dysgwr i ddatblygu sgiliau mathemategol cryf a'r gallu i gymhwyso rhifedd mewn amrywiol gyd-destunau bywyd go iawn (YGGAbercynon, d.d)  Yn ôl Estyn (2023) mae medrau mathemateg disgyblion yn datblygu'n gadarn, ond nid yw'r ddarpariaeth yn cefnogi'r mwyafrif i ddatblygu a chymhwyso eu medrau rhifedd yn ddigon effeithiol mewn profiadau dysgu ystyrlon. Felly, drwy gydol y papur hwn, cyfeirir at bolisïau, llenyddiaeth berthnasol i’r CDY a’r targed a ddewiswyd gennyf Fathemateg a Rhifedd.
Amlinellir polisïau yn yr adran hon gan gyfeirio at y proses o wella a datblygu ysgolion. Pwrpas y CDY yw hyrwyddo safonau uchel o gyflawniad addysgol gan gael ei adolygu gan y corff llywodraethu i sicrhau ei fod yn amlinellu blaenoriaethau ar gyfer y flwyddyn a’r ddwy flynedd ddilynol gan osod targedau a deilliannau disgwyliedig ynghyd â strategaeth i gwrdd â’r targedau hynny, cynnwys gwybodaeth am sut mae’r ysgol yn bwriadu mynd i’r afael â’r maes proffesiynol o ddatblygu staff, a sut y byddant yn gweithio gyda disgyblion, teuluoedd/gofalwyr a’r gymuned ehangach (Llywodraeth Cymru, 2016). Yn ogystal, blaenoriaethau cenedlaethol Llywodraeth Cymru (2014) o ran cynlluniau datblygu ysgolion yw codi safonau addysg mewn perthynas â llythrennedd, codi safonau addysg mewn perthynas â rhifedd a lleihau effaith tlodi ar gyrhaeddiad addysgol. Fodd bynnag, bydd ysgolion unigol yn defnyddio eu hunan arfarniad i bennu'r ffocws manwl cywir eu cynllunio yn y meysydd hyn i sicrhau gwelliant ochr yn ochr ag unrhyw flaenoriaethau eraill a nodir gan yr ysgol (Consortiwm Canolbarth y De, 2017). Mae addysg Cymru wedi cael diwygiad system gyfan er enghraifft mae nawr canllawiau ar gynlluniau strategol Cymraeg mewn addysg er mwyn hybu ac annog yr iaith Gymraeg (Llywodraeth Cymru, 2021). Bwriad y Llywodraeth Cymru (2017) yw cael 1 miliwn o siaradwyr Cymraeg erbyn 2050. Un o’r rhesymau am y newid hwn yw bod y byd o’n cwmpas yn newid. Yn ôl Senedd Cymru (2023) Mae sgoriau Cymru wedi gostwng 21, 17 a 15 pwynt ers 2018 ym meysydd Mathemateg, Darllen a Gwyddoniaeth yn y drefn honno a hefyd mae sgoriau Cymru wedi cyrraedd y lefel isaf erioed ers iddynt ddechrau cymryd rhan yn PISA yn 2006. Felly, gellir hyn awgrymu pam mae ysgolion nawr yn gwneud yn siŵr bod ganddynt CDY sy'n cynnwys targedau ar sut i wella a datblygu.
Bwriedir sefydlu sylfaen ddamcaniaethol ar darged fy ysgol lleoliad yn y CDY sef Mathemateg a Rhifedd. Mae'r targed hwn yn canolbwyntio ar y maes dysgu Mathemateg a Rhifedd (Llywodraeth Cymru, 2020) ac yn ffocysu ar rymuso pob dysgwr i ddatblygu sgiliau mathemategol cryf a'r gallu i gymhwyso rhifedd mewn amrywiol gyd-destunau bywyd go iawn. Mae sgorau PISA Cymru wedi gostwng yn sylweddol. Sgôr gyfartalog PISA mathemateg ar gyfer Cymru yn 2022 oedd 466, roedd y sgôr hwn yn arwyddocaol is na sgôr cyfartalog yr OECD o 472 (Llywodraeth Cymru, 2023). Yn ychwanegol, roedd sgôr Cymru o 466 yn sylweddol is na’r 487 a gyflawnwyd yn 2018 (Llywodraeth Cymru, 2023). Gellir rhai dadlau bod y dirywiad yn sgôr Mathemateg a Rhifedd disgyblion yng Nghymru oherwydd y pandemig covid-19. Noda Llywodraeth Cymru (2023) fod cenhadaeth y genedl yw cyflawni safonau a dyheadau uchel i bawb, drwy fynd i’r afael ag effaith tlodi ar gyrhaeddiad addysgol a chefnogi pob dysgwr. Mae Llywodraeth Cymru (2023) yn cydnabod bod llawer i’w wneud o hyd i fodloni’r dyheadau ar gyfer mathemateg a rhifedd ac i sicrhau’r manteision hyn i bob dysgwr, yn enwedig yng ngoleuni effaith yr aflonyddwch a achosir gan bandemig y coronafeirws (COVID-19). Bwriad y Llywodraeth Cymru (2023) yw hyrwyddo pwysigrwydd a pherthnasedd sgiliau Mathemateg a Rhifedd gan ddatblygu cymorth i ysgolion a lleoliadau ddeall pwrpas dysgu mathemateg ac adolygu effaith y rhaglenni grant gan ganolbwyntio ar gefnogi pob dysgwr i fagu ei hyder, ei wydnwch a’i hunangred. Gellir dadlau bod ymddygiad disgyblion tuag at Fathemateg a Rhifedd yn negyddol oherwydd y Pandemig Covid-19. Noda Llywodraeth Cymru (2023) bod Sefydliad ar gyfer Cydweithrediad a Datblygiad Economaidd (OECD) yn dangos bod Mathemateg a Rhifedd yn aml yn cael eu hystyried yn anodd, a gall rhagdybiaethau am bwysigrwydd mathemateg yn y gymdeithas ehangach ddylanwadu ar ymgysylltiad dysgwyr. Felly, i gloi’r pwynt hwn, mae Mathemateg a Rhifedd yn aml yn cael eu gweld fel pwnc anodd i amgyffred ond dylai’r cynlluniau sydd ar waith gan Lywodraeth Cymru (2023) i gefnogi dysgwyr yn ystod eu taith addysgu mewn Mathemateg a Rhifedd fod o fudd i ddysgwyr, athrawon a’r ysgol a gobeithio gwella safonau a sgorau Cymru yn ystod y profion PISA nesaf. 
Dadansoddir dull yr ysgol o fynd i’r afael a’r targed Mathemateg a Rhifedd gan nodi’r blaenoriaethau, camau gweithredu a mesur effaith y targed. Yn ôl Estyn (2023) eu hargymhellion yw i’r ysgol lleoliad darparu cyfleoedd gwerthfawr i ddisgyblion ddatblygu a chymhwyso eu sgiliau, yn enwedig rhifedd, yn annibynnol ar draws y cwricwlwm ac er bod medrau mathemateg disgyblion yn datblygu’n gadarn, nid yw’r ddarpariaeth yn cefnogi’r mwyafrif i ddatblygu a chymhwyso eu medrau rhifedd yn ddigon effeithiol mewn profiadau dysgu ystyrlon. Felly, dyma pam y penderfynodd yr uwch dîm rheoli gael Mathemateg a Rhifedd fel targed ar y CDY oherwydd diffyg tystiolaeth a dim digon o rifedd yn cael ei addysgu ar draws yr ysgol. Yn ystod fy lleoliad, cefais y cyfle i gynllunio a pharatoi llawer o wersi gan ddefnyddio’r maes dysgu Mathemateg a Rhifedd gan ddilyn y disgrifiadau dysgu a’r datganiadau o’r hyn sy’n bwysig (Llywodraeth Cymru, 2020). Yn ychwanegol, gwnes i’n siŵr i ddefnyddio’r polisi marcio'r ysgol gan eu bod yn hyrwyddo cynnydd a chanlyniadau disgyblion (GOV.UK, 2016). Un strategaeth mae’r ysgol yn ei defnyddio i gwrdd â’u targed yw Cerrig Croesi a Matiau di-amod, ei ddiben yw tracio cynnydd disgyblion a chynllunio yn ôl y cynllun. Yr effaith a disgwylir o'r camau gweithredu o wirio ac addasu matiau di-amod a Cherrig Croesi i gyd-fynd gyda chynlluniau Mathemateg ydy sicrhau cysondeb a darpariaeth lawn o’r holl sgiliau a gwybodaeth a gwirio effeithiolrwydd gweithdrefnau asesu. Yn ogystal, defnyddia’r ysgol lleoliad gwefan White Rose Maths (2025) fel strategaeth sy’n cael ei weithredu i ymdrin â’r targed. Pwrpas White Rose Maths (2025) yw darparu dilyniant cynhwysfawr i ddisgyblion 4 i 16 oed, cronfa gyfoethog o adnoddau addysgu a datblygiad proffesiynol ymgysylltu i ysbrydoli a grymuso unigolion a thimau. Hefyd, o edrych ar y CDY ac adroddiad Estyn (2023), mae’n amlwg bod yr ysgol leoliad yn gwneud cynnydd o ran datblygu medrau Mathemateg a Rhifedd disgyblion. Dywed y CDY fod un o feini prawf ar gyfer llwyddiant ydy cefnogi dysgwyr i allu cymhwyso dealltwriaeth a sgiliau mathemategol i gyd-destunau bywyd go iawn. Dywed Estyn (2023) wedyn fod athrawon yn cynllunio amrywiaeth o brofiadau sy'n dyfnhau eu gwybodaeth am ddewisiadau ffordd iach o fyw. Er enghraifft, mae aelodau’r cyngor lles yn cymhwyso’u medrau rhifedd yn effeithiol wrth iddynt gyfrifo elw wythnosol y siop ffrwythau. I gloi’r pwynt hwn, mae’n amlwg bod yr ysgol yn deall eu targedau ac yn gwneud popeth i wella a datblygu medrau’r ysgol a’r dysgwyr mewn amrywiol feysydd dysgu ar draws y Cwricwlwm.
I gloi, mae'n amlwg bod CDY yn hollbwysig mewn ysgolion ledled Cymru gan ei fod yn helpu ysgolion i roi’r profiadau a’r canlyniadau dysgu gorau posibl i ddysgwyr, beth bynnag fo’u cefndir neu eu hamgylchiadau, er mwyn cyflawni safonau uchel a dyheadau i bawb (Llywodraeth Cymru, 2022). Yn ychwanegol, drwy ymchwilio i CDY fy ysgol leoliad, cefais gipolwg ar sut mae ysgolion yn gweithio gyda rhieni a rhanddeiliaid o gael llywodraethwr sy’n gysylltiedig â’r maes dysgu Mathemateg a Rhifedd ac sy’n cynnal cyfarfodydd ar ddechrau a diwedd pob blwyddyn i drafod adborth a blaenoriaethau ynghlyn a’r targed CDY. Trwy gydol y modiwl hwn, mae fy ymarfer addysgu wedi datblygu'n sylweddol trwy allu edrych a chynllunio trwy ddefnyddio CDY a pholisïau'r ysgol ac o ganlyniad wedi datblygu a gwella'r safon arweinyddiaeth (Llywodraeth Cymru, 2019).

